open-index/open-wikipedia-markdown huggingface dataset:
Լուսավորչի կանթեղը

**Լուսավորչի կանթեղը**, բալլադ, որը մեզ է հասել Հովհաննես Թումանյանի մշակմամբ։

## Պատմություն
Բալլադի հիմքը ժողովրդական է։ Ենթադրվում է, որ Հովհաննես Թումանյանն օգտագործել է Գ. Հովսեփյանի` 1892 թվականին Թիֆլիսում լույս տեսած «Փշրանքներ» բանահյուսական ժողովածուն, որտեղ «Ապարան» տեղանվան մասին նշված է հետևյալ ծանոթագրությունը. «Սա Աբարան չէ, Անպարան է, որովհետև Լուսավորչի արտասուքով լիքը կանթեղը երկնքից անպարան կախված է «հաչաների» (գագաթների) մեջ. դորա համար էլ Ապարան են ասում»։

Թումանյանը բալլադը գրել է 1902 թվականին։ Ինքնագիրը մեզ չի հասել։

Առաջին անգամ տպագրվել է Բանաստեղծություններ Թիֆլիս ժողովածուի 68-69 էջերում, իսկ դրանից հետո` Լեգենդներ Թիֆլիս ժողովածուի 30-31 էջերում, Բանաստեղծություններ Բաքու ժողովածուի 86-87 էջերում, Բանաստեղծություններ Կ. Պոլիս ժողովածուի 99-100 էջերում, ապա` Երկերի Ժողովածուի առաջին հատորի 297-298 էջերում։

## Սյուժե
Բալլադը պատմում է կանթեղի լեգենդը, որն առանց պարան կախված էր երկնքից։ Այն երկար դարեր լույս է տալիս։ Կանթեղը այնքան բարձր է, որ ոչ մի մարդու ձեռք չի հասնում նրան։ Այն նմանեցվում է աստծո պայծառ աչքի հետ, որը հսկում է երկնքից։

## Ծանոթագրություններ

Կատեգորիա:Հովհաննես Թումանյանի բալլադներ
Ջուլի Ջոնսոն

**«Ջուլի Ջոնսոն»** (), 2001 թվականի ամերիկյան դրամա, որի ռեժիսորն է Բոբ Գոսը։ Ֆիլմը նկարահանվել է Վենդի Հեմմոնդի պիեսի հիման վրա։

## Սյուժե
Ջուլի Ջոնսոնը տնային տնտեսուհի է Նյու Ջերսիից։ Նա երկու երեխաների մայր է։ Ջուլին ապրում է միապաղաղ, ձանձրալի կյանքով, բայց ավելին իմանալու ցանկությունը նրան դրդում է գնել գիտահանրամատչելի ամսագրեր և դիտել ուսուցողական հեռուստահաղորդումներ։ Ձգտումը դեպի նոր գիտելիքներ ստանալը նրան տանում է համակարգչային դասարան, որը գտնվում է տեղի քոլեջում։ Իմանալով այդ մասին, ամուսինը կարծում է, որ նա խախտվել է։ Ջուլին նրան դուրս է հանում տնից։

Քլերը Ջուլիի լավագույն ընկերուհին է։ Վերջինս ներշնչվելով Ջուլիից նույնպես լքում է ամուսնուն։ Քանի որ նա գնալու ոչ մի տեղ չունի, ուստի տեղափոխվում է ընկերուհու մոտ ապրելու։ Ջուլին նրան համոզում է, որ իր հետ սովորելու գա։ Քլերը համաձայնում է։ Նոր կյանքը դառնում է արտասովոր այն բանից հետո, երբ Ջուլին սեր է խոստովանում Քլերին, որից հետո կանանց միջև սիրավեպ է սկսվում։

Սակայն հետագայում ընկերուհիների ճանապարհները բաժանվում են։

## Դերասանական կազմ

## Մրցանակներ
Ֆիլմը ստացել է մի շարք մրվանակներ․

## Ծանոթագրություններ

## Արտաքին հղումներ
*  
*  
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2001 դրամա ֆիլմեր
Կատեգորիա:2001 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:ԼԳԲՏ ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Ջերսիում
Կատեգորիա:Ամերիկյան անկախ ֆիլմեր
Հոգեհան

**Հոգեհան**, բալլադ, որը գրել է Հովհաննես Թումանյանը։

## Պատմություն
Բալլադի ակունքը վերցրված է ժողովրդական բանահյուսությունից։

Գրվել է 1901 թվականի ամռանը, Ուրավելում։

Այս մասին հեղինակը պատմում է Մարիամ Թումանյանին ուղղված 1901 թվականի հուլիսի 2 նամակում։

Ավետիք Իսահակյանին 1902 թվականի նոյեմբերի 9-ին գրված նամակում Թումանյանը կրկին խոսում է լեգենդի մասին. «Ահարոնյանը ոտանավոր է ուզել «Մուրճի» համար։ Այս օրերս մի բան եմ ուղարկելու և այն էլ լեգենդ... երևի հիշում ես անցյալ տարվա պատմությունները...»: Այս նամակի ինքնագիրը պահվում է Եղիշե Չարենցի անվան գրականության և արվեստի թանգարանի Թումանյանի ֆոնդում։

Առաջին անգամ «Լեգենդա» ենթավերնագրով տպագրվել է «Մուրճ» ամսագրի 1902 թվականի, 12-րդ համարի 35-37 էջերում, որտեղ հեղինակը ծանոթագրություն է տվել «հոգեհան» բառի վերաբերյալ։ Տպագրության ամիսը նշված է դեկտեմբեր։ Հավանաբար հենց այդ ժամանակ էլ բանաստեղծը վերջացրել բալլադի մշակումը։ Դրանից հետո տպագրվել է Երկիր  ժողովածու առաջին հատորի 299-300 էջերում և այլևս չի ընդգրկվել Թումանյանի որևէ ժողովածուի մեջ և ոչ մի փոփոխություն չի կրել։

## Սյուժե
Բալլադը պատմում է սիրահար Համոյի ու նրա սիրո առարկայի` Շամոյի մասի։ Վերջինս չէր հավատում տղայի սիրուն, և նրան այնպիսի փորձության է ենթարկում իր սերն ապացուցելու համար, որ տղան չի դիմանում և ի վերջո մահանում է։

## Ծանոթագրություններ

Կատեգորիա:Հովհաննես Թումանյանի բալլադներ
Բոսանսկո Գրախովո (համայնք)

**Բոսանսկո Գրախովո համայնք** (, ), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Բոսանսկո Գրախովո քաղաքը։

## Բնակչություն
1991 թվականի մարդահամարի տվյալների համաձայն՝ համայնքում բնակվել են 8311 մարդ։

## Տես նաև
* Բոսնիա և Հերցեգովինայի Դաշնության համայնքներ

## Ծանոթագրություններ

## Արտաքին հղումներ
* Բոսանսկո Գրախովո համայնքի պաշտոնական կայքէջ  

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության համայնքներ
Սիմոր (Գալապագոսյան կղզի)

**Սիմոր** () կամ **Սիմոր-Նորտե** (), գալապագոսյան կղզիներում, պատկանում է Էկվադորին։ Կղզին պատկանում է Սանտա-Կրուսին։ Կղզու մակերեսը՝ 1.9 քառ. կմ (այլ տվյալներով՝ 1.83 քառ.կմ):

## Աշխարհագրություն
Սիմոր կղզին գտնվում է Բալտրա կղզու հյուսիսում և նրանից առանձնացված է Կանալ-դել-Նորտե նեղուցով (՝ հյուսիսային նեղուց)։ Բալտրա և Սիմոր կղզիների միջև գտնվում է ոչ մեծ ավազե կղզի՝ Մոսկերա ():

Սիմոր կղզու հարավ-արևմուտքում գտնվում է արահետ` տուրիստների համար։

## Պատմություն
Կղզին անվանվել է ի պատիվ Նորտ-Սիմոր անգլիացիների (՝ *Հյուսիսային Սիմոր*)՝ ի պատիվ փոխծովակալ լորդ Հյու Սեյմուրի Լորդի(*Hugh Seymour*, 1759—1801):

1930-ական թվականների սկզբին Սիմոր կղզում բնակեցրել են ավելի քան 70  գալապագոսյան հենրոլոֆ՝ հարևան կղզի Բալտրայից, քանի որ նրանց թիվը Բալտրայում նվազել էր այնտեղ տեղափոխած այծերի պատճառով։ Հենրոլոֆները ապրել են այնտեղ և 2014 թվականին նրանց թիվը կղզում հասել է 2500-ի։

## [[Բուսական աշխարհ|Ֆլորա]] և [[ֆաունա]]
Կղզում հայտնաբերվել են հենրոլոֆներ, ծովային իգուաններ, և գալապագոսյան փոկեր։ Թռչուններից կղզում ձվադրում են հրաշալի ֆրագատները, մեծ ֆրագատները և կապտաոտք ալուշները, հանդիպում են նաև գալապագոսյան ճայերը, սև ճայերը, ֆաետոններ, հավալուսներ։

## Պատկերասրահ

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Խաղաղ օվկիանոսի կղզիներ
Կատեգորիա:Հրաբուխներ
Էրիկ Բալֆուր

**Էրիկ Զալտեր Բալֆուր** (, ), ամերիկացի դերասան։ Առավել հայտնի է 2010 թվականի «Սքայլայն» ֆիլմում կատարած դերով։

## Վաղ կյանք
Բալֆուրը ծնվել է հրեաների ընտանիքում։ Հայրը՝ Դևիդ Բալֆուրը, եղել է խիրոպրակտիկ, իսկ մայրը՝ Շերոն Զալտերը՝ ընտանիքի և ամուսնության հարցերով խորհրդատու։ Բալֆուրն ունի կրտսեր քույր՝ Թորին։

## Կարիերա
Բալֆուրն սկսել է նկարահանվել 14 տարեկան հասակում։ «Kids Incorporated» սերիալին հետևել են մի քանի ոչ մեծ դերեր հեռուստասերիալներում, ինչպիսիք են՝ «Քայլ առ քայլ», «Դոկտոր Քուին, կին բժիշկը», իսկ հետո՝ ավելի դեռահասական նախագծեր՝ «Բաֆին՝ վամպիրներ ոչնչացնողը» և «Դոուսոնի ծովախորշը»։ Բալֆուրին ճանաչում է բերել «Քնիր ինձ հետ» էրոտիկ մելոդրաման։ 2010-2015 թվականներին Բալֆուրը նկարահանվել է «Հեյվեն» հեռուստասերիալում, որ ստեղծվել է Սթիվեն Քինգի «Կոլորադոյի երեխան» վեպի հիման վրա։

*Born as Ghosts* ռոք խմբի վոկալիստն է, որ առավել հայտնի է որպես Fredalba։ 1990-ական թվականների սկզբին նվագել է Blessed with Soul խմբում։ 2004 թվականին Fredalba խումբը վերաթողարկել է իր Uptown Music For Downtown kids նորամուտային ալբոմը։ *Gimme More* առաջին սինգլի տեսահոլովակը ցուցադրվել է MTV-ով։

## Անձնական կյանք
2015 թվականի մայիսի 30-ին՝ հինգ տարվա հարաբերություններից հետո, Բալֆուրն ամուսնացել է դիզայներ Էրին Չիամուլոնի հետ։ 2018 թվականի օգոստոսի 2-ին ծնվել է նրանց որդին՝ Օլիվեր Լայոնը։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի մոդելներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Գեռնիկա (ֆիլմ)

**Գեռնիկա** (), հարավսլավացի գրող Անտոնիե Իսակովիչի պատմվածքի հիման վրա 1978 թվականին նկարահանած Էմիր Կուստուրիցայի գեղարվեստական կարճամետրաժ ֆիլմը, փարիզյան FAMU կինոդպրոցի դիպլոմային աշխատանքը։

## Դիպաշար
Ֆիլմի դեպքերը տեղի են ունենում Եվրոպայում 1930-ական թվականների վերջին։

Հայրը ոչ մի կերպ չի կարողանում բացատրել որդուն՝ Ռոջերին, թե ինչու է անհրաժեշտ հագուստին կրել դեղին ժապավենը։ Նա Ռոջերին ասում է, որ նրան գրանցել է մի հեղինակավոր կազմակերպության և ժապավենը պետք է գրել կազմակերպության կանոնադրության համաձայն։ Պայմաններից մեկն էլ քթի ձևն է։ Ընտանիքի բոլոր անդամների քիթը երկար է, ուստի փողոցում պետք է պարտադիր կրել դեղին ժապավենը։

Դժվարին զրույցից հետո պրոֆեսորը կնոջ հետ այցելում է ստորացուցիչ բուժզննման, որը կազմակերպված էր հրեական ընտանիքների համար։ Վերադառնալով բուժզննումից՝ նրանք տեսնում են, որ Ռոջերը կտրել է ընտանեկան լուսանկարների անբարենպաստ քթերը՝ դրանք փոխարինելով ուրիշներով։ Դիմանկարներով նա Պաբլո Պիկասոյի «Գեռնիկա» նկարը հիշեցնող կոլաժ էր ստացել, որը տեսել էր նախորդ օրը։

## Դերերում
* Միրոսլավ Վիդլակ — *Ռոջեր*
* Բորիկ Պրոխազկա — *Ռոջերի հայրը*
* Խանա Սմերկովա — *Ռոջերի մայրը*
* Կարել Աուգուստա — *բուժզննող բժիշկ*
* Պետեր Կրզակ — *Ժան-բապտիստ Կիրշներ, երեժիշը*

## Աշխատանքային խումբ
* Ռեժիսոր։ Էմիր Կուստուրիցա
* Сценаристы: Պավել Սիրկորա, Էմիր Կուստուրիցա
* Оператор: Էմիր Կուստուրիցա
* Տեխնիկական աշխատակիցներ՝
** Մարիա Ջբանկովա
** Յոզեֆ Խուբկա
** Ալեշ Վոլեման
* Մանկավարժներ՝
** Յարոսլավ Խուժերա
** Բորիվոյ Զեման
** Բեդրիխ Պիլնի
** Յան Խալաս
** Վլադիմիր Վոլֆ
** Ալոիս Ֆիշարեկ

## Ծանոթագրություններ

Կատեգորիա:1978 ֆիլմեր
Կատեգորիա:Գերմաներեն ֆիլմեր
Կատեգորիա:Գրքերի էկրանավորումներ
Կատեգորիա:Կարճամետրաժ ֆիլմեր
Կատեգորիա:Չեխոսլովակիայի ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր Փարիզի մասին
Ագապես եպիսկոպոս

**Ագապես եպիսկոպոս** (գրաբար՝ Ագապէս, , Մահաբբա, ), Հայ Առաքելական եկեղեցու հոգևորական, Սպերի եպիսկոպոսական թեմի առաջնորդ։

## Կենսագրություն
Ագապեսը քրմի որդի էր։ Գրիգոր Լուսավորիչը նրան քրիստոնեական ուսում է տալիս, ձեռնադրում եպիսկոպոս և նշանակում Սպերի թեմի առաջնորդ։

## Ծանոթագրություններ

Կատեգորիա:Հայ առաքելական եպիսկոպոսներ
Կատեգորիա:4-րդ դարի հայ եպիսկոպոսներ
Կատեգորիա:3-րդ դարի հայ եպիսկոպոսներ
Յուլիանա Շառլոտա Գրիմ

**Յուլիանա Շառլոտա Ֆրեդերիկա Գրիմ** (ամուսնական ազգանունը՝ Շլեմեր, (, ), Գրիմ եղբայրների հոր՝ Ֆիլիպ Վիլհելմ Գրիմի ավագ և անզավակ քույրը։ Զգալի ազդեցություն է ունեցել Յակոբի (1785-1863) և Վիլհելմի (1786-1859) վրա։

## Կենսագրություն
Յուլիանա Շառլոտա Գրիմը ծնվել է 1735 թվականի օգոստոսի 3-ին Հանաուի քաղաքի քահանա Ֆրիդրիխ Գրիմ Կրտսերի (1707-1777) և Քրիստինա Ելիզավետա Հայլմանի (1715-1754) ընտանիքում։

Մոր մահից հետո ինքն է վարել տնտեսությունն ու հոգ տարել փոքր եղբայրների մասին։ 50 տարեկան (1785) հասակում այրիացել է՝ լինելով անզավակ։ Նույն թվականին ծնվել է նրա մեծ զարմիկը՝ Յակոբը, իսկ մեկ տարի անց՝ նրա եղբայր Վիլհելմը, և Յուլիանա Շառլոտան իրեն նվիրել է նրանց դաստիարակությանը։ Մանկության տարիներին Գրիմ եղբայրները շրջապատվածեն եղել նրա հոգատարությամբ ու ուշադրությամբ և քնքշությամբ նրան անվանել են «Սիրելի հորաքույր Շլեմեր»։ Հետագայում Յակոբը նշել է, որ այդ տարիներին նա հորաքրոջ հետ ավելի շատ էր կապված, քան հոր և մոր հետ։ Յուլիանա Շարլոտան ինքն անձամբ է կազմել Յակոբի ու Վիլհեմի տարրական կրթության հետևողական պլանը, և ինքն էլ զբաղվել է նրանց գրել ու կարդալ սովորեցնելով։ Հետագայում նա պարապմունքներ է նվիրել աստվածաշնչյան թեմաներին, իսկ Յակոբի հետ սկսել է ուսումնասիրել կատեխիզիսը։ Հենց «հորաքույր Շլեմերն» է Գրիմ եղբայրներին առաջին անգամ ծանոթացրել գերմանական հեքիաթների աշխարհին՝ իր պատմությունները նրանց նվիրելով ինչպես համակարգված, այնպես էլ իր կազմած ուսումնական պլանի այլ կետերով։ Նա տղաների մեջ սերմանել է սեր ուսման նկատմամբ։ Այդ ամենի շնորհիվ, երբ տղաներն սկսել են հաճախել քաղաքային դպրոց, նրանք «քիչ բան կարող էին այնտեղ սովորել, բացի ջերմեռանդությունից և խիստ ուշադրությունից»,– ինչպես հետագայում նշել է Վիլհելմ Գրիմը։

Երբ 1791 թվականին Գրիմ եղբայրների հայրը ատմանի պաշտոն է ստացել Շտայնաուում, և նրա ընտանիքը պատրաստվում էր տեղափոխվելուն, Յուլիանա Շառլոտան նույնպես վաճառել է Հանաուի իր տունն ու եղբոր հրավերով մեկնել նրա ընտանիքի հետ։ Նոր վայրում եղբայրները հաճախել են տեղական դպրոց, որտեղ նրանք սովորել են Յոհան Ցինկհանի ղեկավարութայմբ։ Սակայն դասերի մի մասով, ինչպես նաև զարմիկների կրթության ընդհանուր ղեկավարությամբ զբաղվում էր Յուլիանա Շառլոտան։ Այդ ժամանակահատվածում նա միատեղում էր կատեխիզիսի ու Աստվածաշնչի ուսուցումը, ինչը նրա՝ որպես քահանայի դստեր, թոռնուհու և ծոռնուհու համար ամենևին դժվար չէր։ Յակոբը հետագայում խոստովանել է, որ «նրա կողմից Աստվածաշունչն ընթերցելու և բացատրելու միջոցով ինքն Աստվածաշունչն ավելի լավ է սովորել ու հասկացել, քան աստվածաբանության դասախոսությունների միջոցով»։ Երբ 1796 թվականին մահացել է Ֆիլիպ Վիլհելմ Գրիմը, և նրա ընտանիքն ստիպված էր լքել ատմանի ընդարձակ տունը, «հորաքույր Շլեմերը» նյութապես օգնել է իր եղբոր այրուն, փաստացի իր վրա է վերցրել Գրիմ ընտանիքի ավագի դերը։

Յուլիանա Շառլոտա Գրիմը մահացել է 1796 թվականի դեկտեմբերի 18-ին։

## Ծանոթագրություններ

Կատեգորիա:Գրիմ եղբայրներ
Դևիդ Սուշե

**Դևիդ Սուշե** (; ), թատրոնի և կինոյի բրիտանացի դերասան, որը համաշխարհային ճանաչում ստացավ Ագաթա Քրիստիի ստեղծագործությունների հիման վրա նկարահանված «Պուարո» հեռուստասերիալում գլխավոր դերակատարումից հետո։ Բրիտանական կայսրության շքանշանի կոմանդոր է, BAFTA-ի հնգակի թեկնածու։

## Կենսագրություն
Ծնվել է 1946 թվականի մայիսի 2-ին Լոնդոնում։ 1971 թվականին ավարտել է Լոնդոնի դրամատիկական և երաժշտական արվեստի ակադեմիան։ Կինոյում առաջին դերը ստացել է 1980 թվակակին՝ հանդես գալով «Երկու քաղաքների պատմություններ» ֆիլմում։

1986 թվականից խաղում է թատրոնում. ավելի 40 դերակատարում կա նրա հաշվին։

## Ընտանիք
Դևիդ Սուշեի հորական կողմից նախնիները ծագում են Կրետինգա քաղաքից (Լիտվա) և Բրիտանիա հասել են 19-րդ դարի վերջին Հարավային Աֆրիկայից. դերասանի պապը՝ Իսիդոր Սուշեդովիչը (Isidor Suchedowitz), ծագումով լիտվական հրեա էր և իր Հարավային Աֆրիկայում ապրելու տարիներին ազգանունը փոխել է Սուշե։

Մորական կողմից Սուշեի նախապապը լուսանկարիչ Առնոլդ Յարշեն է, որը ծնվել է Դինաբուրգի (Ռուսական կայսրություն, այժմ՝ Դաուգավպիլս, Լատվիա) հրեական ընտանիքում, իսկ նախատատը՝ Ամելի Սալոմոնը՝ Գրոդնոյում (Ռուսական կայսրություն, այժմ՝ Բելառուս)։ Նրանք Լոնդոն տեղափոխվել են Փարիզից նույնպես 19-րդ դարի վերջին։

1976 թվականին Դևիդ Սուշեն ամուսնացել է լոնդոնյան թատերական դերասանուհի Շեյլե Ֆերիսի հետ։ 1981 թվականին ծնվեց նրանց անդրանիկ որդին՝ Ռոբերտը, 1983 թվականին՝ դուստրը՝ Քեթրինը։

Դևիդի ավագ եղբայրը՝ Ջոնը՝ անվանի հեռուստալրագրող է, մի քանի գրքերի հեղինակ (այդ թվում՝ Բեթհովենի կենսագրության)։ Կրտսեր եղբայրը՝ Փիթերը, բժիշկ է։

## Ծանոթագրություններ

## Արտաքին հղումներ
* 
* Դևիդ Սուշեի ֆան կայքը՝ ռուսերեն և անգլերեն 

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:«Էմմի» մրցանակի դափնեկիրներ
Նեջմեթթին Էրբաքան

**Նեջմեթթին Էրբաքան** (, ), թուրք քաղաքական գործիչ, Թուրքիայի վարչապետ 1996 թվականի հունիսի 28-ից մինչև 1997 թվականի հունիսի 30-ը։ Համարվում է «քաղաքական իսլամի» հիմնադիրը , եղել է նախագահ Ռեջեփ Թայիփ Էրդողանի քաղաքական խորհրդատուն։

## Կենսագրություն
Ծնվել է Սինոփում 1926 թվականին, ավարտել է Ստամբուլի տեխնիկական համալսարանը, Գերմանիայում ճարտարագիտության դոկտորի աստիճան է ստացել։ 1969 թվականին հրատարակել է «Millî Görüş» (Ազգային տեսակետ) իսլամական մանիֆեստը։ Այդ գաղափարախոսության հիման վրա նա ստեղծել է մի քանի քաղաքական կուսակցություններ, որոնց մեծ մասն արգելվել է։ 1974, 1975-1977 և 1977-1978 թվականներին եղել է Թուրքիայի փոխվարչապետ։

1980 թվականի ռազմական հեղաշրջումից հետո Էրբաքանին արգելվել էր զբաղվել քաղաքական գործունեությամբ։ 1987 թվականին արգելքը հանվեց, և նա հիմնադրեց բարօրության կուսակցությունը։ 1995 թվականին բարօրություն կուսակցությունը հաղթեց խորհրդարանական ընտրություններում, և 1996 թվականին Էրբաքանն ընտրվեց վարչապետ՝ դառնալով առաջին իսլամամետ քաղաքական գործիչն այդ պաշտոնում։

Արտաքին քաղաքականության մեջ Էրբաքանը իսլամադավան այլ երկրների հետ մերձեցման քաղաքականություն էր վարում՝ ի հակակշիռ ավելի վաղ ԱՄՆ-ի հետ ռազմավարական գործընկերության քաղաքականության։ Էրբաքանը նաև հանդես է եկել Իսլամական ութնյակի (D-8) ստեղծման նախաձեռնությամբ։ 1997 թվականի փետրվարի 28-ին թուրքական բանակը միջամտեց քաղաքականությանը՝ ազգային անվտանգության խորհրդի նիստում հնչեցնելով սեփական պահանջները, որի արդյունքը դարձավ 18 կետից բաղկացած հուշագիրը։ Հունիսին Էրբաքանը հրաժարական տվեց, իսկ 1998 թվականին նրան արգելվեց քաղաքական գործունեությամբ զբաղվել հինգ տարվա ընթացքում՝ աշխարհիկ ռեժիմի խախտման փորձի համար։ Արգելքի ժամկետի ավարտից հետո մասնակցել է «Արդարություն և զարգացում» կուսակցության ստեղծմանը։ Մեղադրվելով խարդախության մեջ՝ 2004 թվականին դատապարտվել է 5 տարվա ազատազրկման, սակայն կարողացել է խափանման միջոցը փոխել տնային կալանքի, իսկ 2008 թվականին ներում է շնորհվել։

2011 թվականի փետրվարի 27-ին Անկարայի հիվանդանոցում մահացել է սրտի կաթվածից, Ստամբուլում նրա հուղարկավորությանը մասնակցել է հարյուր հազարավոր մարդ։ 2012 թվականի ապրիլին Անկարայի դատախազությունը ձերբակալության օրդեր էր ներկայացրել 30 զինվորականների, որոնք մասնակցել են 1997-1998 թվականների փետրվարի իրադարձություններին և անմիջական առնչություն են ունեցել Նեջմեթին Էրբաքանի պաշտոնանկության հետ։

## Ծանոթագրություններ

Կատեգորիա:20-րդ դարի թուրք քաղաքական գործիչներ
Կատեգորիա:Թուրք սուննի մուսուլմաններ
Կատեգորիա:Թուրքիայի 20-րդ գումարման մեջլիսի պատգամավորներ
Կատեգորիա:Թուրքիայի ընդդիմության առաջնորդներ
Կատեգորիա:Թուրքիայի նախարարներ
Կատեգորիա:Թուրքիայի վարչապետներ
Կատեգորիա:Թուրքիայի փոխվարչապետներ
Կատեգորիա:Թուրքիայի քաղաքական գործիչներ
Կատեգորիա:Թուրքիայի քաղաքական կուսակցությունների առաջնորդներ
Կատեգորիա:Լոնդոնի համալսարանի շրջանավարտներ
Կատեգորիա:Ստամբուլի տեխնիկական համալսարանի շրջանավարտներ
Ալեքսանդրինո (զբոսայգի)

**Ալեքսանդրինո**, զբոսայգի, գտնվում է  Սանկտ-Պետերբուրգի Կիրովյան մարզում։ Զբոսայգին գտնվում է Վետերանների փողոցի մեջտեղում։ Հրապարակի մակերեսը 110.52 հա է։

Ալեքսանդրինո զբոսայգին կառուցվել է 19-րդ դարի սկզբին։ Այն իր մեջ է ներառում նախկին Ալեքսանդրինո (հարավային հատված) և Ուլյանկա զբոսայգիները (հյուսիսային հատված), որոնք 18-րդ դարի երկրորդ կեսին պատկանում էին ռազմաքաղաքական գործիչ կոմս Իվան Չերնիշովին։ Որոշ ժամանակ անց՝  19-րդ դարի կեսերին, զբոսայգիները գնում է կոմս Դմիտրի Շերեմետևը։

Համաշխարհային պատերազմի ժամանակ զբոսայգու տարածքը վնասներ է կրում. ոչնչանում են Ուլյանկա  կալվածքի շինությունները, ամբողջությամբ փլուզվում է Չերնիշևյան ամառանոցի պատկերասրահն ու արևելյան հատվածի բակի տարածքը։ 1960 թվականին շենքը վերակառուցվում է։

1970-ական թվականներից սկսած Ալեքսանդրինո զբոսայգու տարածքը հանդիսանում էր Ուլյանկա և Ամառանոցային շրջանների բնակիչների համար հանգստի վայր։ 1980-ական թվականներին զբոսայգու կենտրոնական մասը վերակառուցվել է որպես հանգստի վայր։
Պատկեր:Дома "наступающие" на парк.JPG|Այգու տարածքում գտնվող շենքեր
Պատկեր:Аллея в южной части парка.JPG|Ծառուղի
Պատկեր:Aleksandrino.JPG|2008 թ
Պատկեր:Alexandrino park.JPG
Պատկեր:229. St. Petersburg. Alexandrino Manor.jpg
Պատկեր:Александрино, дача Чернышева.jpg|Չերնիշևի ամառանոց
Պատկեր:Дача Чернышева Александрино, 2010-09-28.jpg|Չերնիշևի ամառանոց
Պատկեր:Осенью в парке.JPG|Աշնունը զբոսայգում
Պատկեր:Александрино. Наблюдательный пункт 01.jpg


## Ծանոթագրություններ

## Արտաքին հղումներ
* Александрино
* «Александрино», лесопарк 
* Современное состояние лесопарка «Александрино»

Կատեգորիա:Զբոսայգիներ այբբենական կարգով
Կատեգորիա:Լենինգրադ
Կատեգորիա:Ռուսաստանի մշակութային ժառանգության օբյեկտներ
Գալֆայան

**Գալֆայան**, հայկական ազգանուն։

## Ազգանունը կրողներ
* Ամբրոսիոս Գալֆայան (1826-1906), պատմաբան, բառարանագիր։ 
* Առաքել Գևորգի Գալֆայան (1830-ական թթ.-1910-ական թթ. հետո), բանաստեղծ, բանասեր։
* Ավետիս Գալֆայան (1913-1968), թղթակից։
* Արիս Գալֆայան (1884-՞), մանկավարժ։
* **[[Գրիգոր Գալֆայան (այլ կիրառումներ)|Գրիգոր Գալֆայան]]**
** Գրիգոր Թորոսի Գալֆայան (1900-1975), բժիշկ, ֆակիր։
** Գրիգոր Օհաննեսի Գալֆայան (1873-1949), երգահան, խմբագիր։
** Գրիգոր Գալֆայան (1868-՞), խմբագիր-հրապարակախոս։
* Դավիթ Գալֆայան (ծնվ․ 1970), գրող, հրապարակախոս, դեչասան, նկարիչ։
* Զարեհ Համբարձումի Գալֆայան (1887-1939), նկարիչ։
* Թադևոս Գալֆայան (20-րդ դար), թղթակից։
* Խորեն Գալֆայան (1832-1892), բանաստեղծ, թարգմանիչ, դրամատուրգ, մանկավարժ, հոգևոր գործիչ։
* **[[Կարապետ Գալֆայան (այլ կիրառումներ)|Կարապետ Գալֆայան]]**
** Կարապետ Գալֆայան (1877-1945), դերասան։
** Կարապետ Կարապետի Գալֆայան (1884-1967), բանասեր, հոգևոր գործիչ։
* Հովհաննես Գալֆայան (1891-1951), դերասան։
* Հիլդա Մարգարի Գալֆայան (1942), բանաստեղծուհի, մանկավարժ։ 
* Մարգար Վահանի Գալֆայան (1890-ական թթ.-1948), բանաստեղծ, բժիշկ։
* Միսաք Գալֆայան (19-20-րդ դարեր), գործակատար, թղթակից։
* Մկրտիչ Հակոբի Գալֆայան (1897-՞), մտավորական։
* Նշան Գ. Գալֆայան (1865-1933), խմբագիր, գյուղատնտես։
* Պետրոս Գալֆայան (1868-1915), մշակութային գործիչ։
* Ս. Հ. Գալֆայան (19-րդ դար), լրագրող։
* Ստեփան Գալֆայան, ճարտարապետ, քանդակագործ։
* Սրբուհի Նշանի Գալֆայան (1822-1889), միանձնուհի, բարերար, ժանեկագործ, ասեղնագործող վարպետ։
* Վահան Եփրեմի Գալֆայան (1886-1976), բանաստեղծ, արձակագիր, մանկավարժ։
* Տիրան Գալֆայան (1848-1915), դերասան։
* Քրիստոֆ Գալֆայան (1969լ), հայկական ծագմամբ ֆրանսիացի նախկին լողորդ։

## Հաստատություններ
* Գալֆայան վարժարան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Բրին-Մար (քոլեջ)

**Բրին-Մար** կամ **Բրին-Մոր** քոլեջը () մասնավոր հումանիտար իգական համալսարան է, որը գտնվում է Ամերիկայի Փենսիլվանիա նահանգի Բրին-Մար քաղաքում։ Ուելսերենից թարգմանաբար *bryn mawr* նշանակում է «մեծ բլուր»։ Հիմնադրվել է 1885 թվականին քվակերների կողմից։ Համալրում է Ամերիկայի արևելյան ափում գտնվող ամենահեղինակային իգական յոթ քոլեջների շարքերը։ Քոլեջում սովորում են ավելի քան 1750 ուսանող։ 2012 թվականին *[[U.S. News & World Report]]*-ի վարկանիշով ԱՄՆ-ի հումանիտար քոլեջների շարքում Բրին-Մարը գրավել է 25-րդ հորիզոնականը։
Եգեյան մշակույթի (բրոնզե դար Հունաստանում և հարակից տարածքներում) հետազոտություններում Բրին-Մարը զբաղեցնում է առաջավոր դիրք։

## Տնօրեններ
* 1885-1894՝ Ջեյմս Ռոադս
* 1894-1922՝ Քերի Թոմաս
* 1922-1942՝ Մարիոն Էդվարդս Փարկ
* 1942-1970՝ Կետրին Էլիզաբեթ
* 1970-1978՝ Հարրիս Վոֆֆորդ
* 1978-1997՝ Մարի Պետերսոն
* 1997-2008՝ Նենսի Վիքերս
* 2008-2013՝ Ջեյն Դեմեն
* 2013-ից առ այսօր՝ Քիմբերլի Վրայթ

## Շրջանավարտներ
* Էմիլի Գրին Բոլչ
* Վուդրո Վիլսոն
* Հիլդա Դուլիթլ
* Մարիաննա Մուր
* Էլիս Ռիվլին
* Դրյու Ջիլպին Ֆաուսթ
* Քեթրին Հեփբորն
* Ֆրեդերիկա դե Լագունա
* Քեթրին Բլոջեթ
* Վասսա Ինոկինյա
* Մատինա Հորներ

## Դասախոսներ
* Էմմի Նյոթեր
* Ջոն Գեդդես Մակգրեգոր
* Ադրիաննա Ռիչ
* Ֆրեդերիկա դե Լագունա

## Ծանոթագրություններ

## Արտաքին հղումներ
* Официальный сайт
* ''The Bi-College News'' 

Կատեգորիա:1885 հիմնադրումներ
Կատեգորիա:ԱՄՆ-ի համալսարաններ
Կատեգորիա:Կանանց բարձրագույն ուսումնական հաստատություններ
Կատեգորիա:Համալսարաններ այբբենական կարգով
Էլիզաբեթ Շու

200px|մինի|Էլիզաբեթ Շուն 2006 թ.
200px|մինի|Էլիզաբեթ Շուն 2007 թ.
200px|մինի|Էլիզաբեթ Շուն 2009 թ.
**Էլիզաբեթ Շու** (, ), ամերիկացի դերասանուհի, որը մի շարք հեղինակավոր կինոմրցանակներ է ստացել կանացի տարբեր դերերի լավագույն կատարման համար։

Լայն ճանաչման է արժանացել հատկապես «Կարատեիստ տղան», «Կապ», «Այցելող դայակի արկածները», «Հետ՝ դեպի ապագա -2», «Հետ՝ դեպի ապագա -3», «Լքելով Լաս Վեգասը», «Սուրբը», «Անտեսանելին» կինոնկարներում իրականացրած դերակատարումների շնորհիվ։

## Կենսագրություն
Էլիզաբեթ Ջադսոն Շուն ծնվել է 1963 թվականի հոկտեմբերի 6-ին, ԱՄՆ-ի Դելավեր նահանգի Վիլմինգտոն քաղաքում։ Ծնողները՝ իրավաբան Ջեյմս Վիլյամ Շուն և բանկի փոխնախագահ Էնն Բրյուսթերը ամուսնալուծվել են, երբ Էլիզաբեթն ընդամենը ինը տարեկան էր։ Ապագա դերասանուհին ավարտել է Նյու Ջերսիի Կոլումբիա միջնակարգ դպրոցը, ապա՝ Ուելսլի քոլեջը և Հարվարդի համալսարանը, ստացել քաղաքագիտության բակալավրի որակավորում։

Էլիզաբեթն ունի երեք հարազատ եղբայր՝ Ուիլը, Էնդրյուն, Ջոնը, ինչպես նաև մեկական խորթ եղբայր ու քույր՝ Հարվին ու Ջեննին։ Նրա կրտսեր եղբայրը՝ Էնդրյու Շուն, նույնպես ճանաչված կինոդերասան է. նրան համբավ է բերել հատկապես Բիլլիի դերի կատարումը 1990-ական թվականների սիրված հեռուստասերիալներից մեկում՝ «Մելռոուզ Փլեյս»-ում»։
### Անձնական կյանք
1994 թվականին Էլիզաբեթն ամուսնացել է ռեժիսոր և պրոդյուսեր Դեյվիս Գուգենհայմի հետը։ Նրանց ընտանիքն ապրում է Լոս Անջելեսում։ Ամուսնական զույգն ունի մեկական տղա ու աղջիկ։

## Պարգևներ և անվանակարգերում առաջադրումներ

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հարվարդի համալսարանի շրջանավարտներ
Կատեգորիա:Հեռուստատեսային դերասանուհիներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ գերմանական սերմամբ
Սուքիաս Ավետիսյան

**Սուքիաս Հեգելի Ավետիսյան** (), տնտեսագետ, քաղաքագետ։

## Կենսագրությունը
1976 - 1981 թվականներին սովորել է Երևանի պոլիտեխնիկական իստիտուտի Լենինականի մասնաճյուղում, ինժեներ-շինարար է։

2004 թվականին  ավարտել է  Հայաստանի կառավարման և տնտեսական բարեփոխումների ինստիտուտի  ասպիրանտուրան։ Էկոլոգիայի և հասարակության միջազգային ակադեմիայի ակադեմիկոս։ Տնտեսագիտական գիտության թեկնածու։ Պարգևատրվել է «Աշխատանքի տարբերության համար» մեդալով (1981)

1982 - 1983 թվականներին ծառայել է խորհրդային բանակում

1981 - 1982  թվականներին աշխատել է Երևանի պոլիտեխնիկական ինստիտուտի Լենինականի մասնաճյուղում, ԼԿՄԵ կոմիտեի քարտուղար, ԼԿՄԵԱ- ի Լենինականի քաղաքային կոմիտեի կազմակերպչական բաժնի ղեկավար, ԼԿՄԵԱ-ի Մոսկվայի մարզային կոմիտեի առաջին քարտուղար, 1989 -

1990 - ՀԿԿ Լենինականի քաղաքային կոմիտեի հրահանգիչ։

1990 - 1991 թվականներին  աշխատել է «Շիրակստրոյի» տրեստում որպես գծագրող։

1991 - 1993 թվականներին Մոսկվայի վարչական շրջանի (Գյումրի) բնակարանային կառավարման բաժնի գլխավոր ինժեներ։

1994 - 1996 թվականներին Քաղաքային խորհրդի Գյումրի գործադիր կոմիտեի նախագահի տեղակալ, Տնային տնտեսության և կոմունալ ծառայությունների վարչության պետ։

1996 - 1999 թվականներին Գյումրիի քաղաքապետի տեղակալ։

1995 - 1999 թվականներին Հայաստանի խորհրդարանի ընտրված անդամ։ «Բարեփոխումներ» պատգամավորական խմբի անդամ, ապա «Երկրապահ»։

1999 - 2003 թվականներին խորհրդարանի անդամ էր։ Պետական-իրավական հարցերի մշտական հանձնաժողովի անդամ։ Միասնության խմբակցության անդամ։

2003 - 2007 թվականներին կրկին պատգամավոր էր։ Գիտության, կրթության, մշակույթի և երիտասարդության հարցերի մշտական հանձնաժողովի անդամ և 2004 թվականից `սոցիալական և առողջապահական հարցերի վերաբերյալ։ «ՀՀԿ» անդամ։

2000 թվականից սեղանի թենիսի ֆեդերացիայի նախագահի տեղակալ Շիրակի մարզ։

2001 թվականից փոքրիկ-ֆուտբոլի ասոցացիայի անդամ Հայաստանում։ МАНПО ակադեմիկ (2001)։

2003 թվականից փոքր-ֆուտբոլի ֆեդերացիայի նախագահ Շիրակի մարզում։

2003 հունիսից մինչև 2004 թվականի սեպտեմբերից` Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի անդամ, իսկ 2006 թվականի սեպտեմբերից` նույն հանձնաժողովի նախագահի տեղակալ։ ՀՀԿ խմբակցության անդամ։

2005 թվականին Նշանակվել է Գյումրու պետական մանկավարժական ինստիտուտի կառավարման խորհրդի անդամ։

2006 թվականից ՀՀ ֆուտբոլի ֆեդերացիայի գործադիր կոմիտեի անդամ է։
2008 թ. մայիսի 13-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ ՀՀԿ անդամ։

## Ծանոթագրություններ

## Արտաքին հղումներ
* Կենսագրություն

Կատեգորիա:Անձինք այբբենական կարգով
Կատեգորիա:Ապրիլի 28 ծնունդներ
Կատեգորիա:1959 ծնունդներ
Կատեգորիա:Գյումրի քաղաքում ծնվածներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀԿ անդամներ
Կատեգորիա:Հայ տնտեսագետներ
Կատեգորիա:Հայ քաղաքագետներ
Կատեգորիա:Հայ քաղաքական գործիչներ
Կատեգորիա:Հայ ճարտարագետներ
Կատեգորիա:Հայ շինարարներ
Պերալեդա դե լա Մատա

**Պերալեդա դե լա Մատա** (), բնակավայր և համայնք Իսպանիայի արևմուտքում, Էստրեմադուրայի մաս հանդիսացող Կասերես ինքնավար պրովինցիայի Կամպո Արանյուելո շրջանում (կոմարկայում), Կասերեսի և Տոլեդոյի պրովինցիաների միջև սահմանագծի մերձակայքում։ Զբաղեցնում է 92 կմ² տարածք։ Բնակչության թվաքանակը 2014 թվականի տվյալներով եղել է 1.420: Պրովինցիայի վարչական կենտրոնից՝ Կասերես քաղաքից հեռավորությունը 128 կիլոմետր է, երկրի մայրաքաղաք Մադրիդից՝ 170 կիլոմետր։ Բնակչության հիմնական զբաղմունքը գյուղատնտեսությունն է, մասնավորապես՝ ոչխարաբուծությունը։ Բնակավայրի մոտով անցնող A-5 ավտոմայրուղու հարևանությամբ վերջին շրջանում սկսվել է արդյունաբերական մի խոշոր համալիրի շինարարությունը։

Քաղաքի հովանավորն է համարվում Սանտիսիմո Քրիստո դե լա Ումիլդադը։

### Ժողովրդագրություն
1900 թվականից ի վեր՝ Պերալեդա դե լա Մատայի բնակչության թվաքանակի փոփոխությունները ըստ տասնամյակների եղել են հետևյալը


Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize  = width:500 height:300
PlotArea   = left:50 bottom:20 top:20 right:30
DateFormat = x.y
Period     = from:0 till:3500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:white

BarData=
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1981 text:1981
  bar:1991 text:1991
  bar:2001 text:2001
  bar:2010 text:2010

PlotData=
  color:bar width:20 align:left
  bar:1900 from:0 till:2208
  bar:1910 from:0 till:2477
  bar:1920 from:0 till:2553
  bar:1930 from:0 till:2459
  bar:1940 from:0 till:3036
  bar:1950 from:0 till:3370
  bar:1960 from:0 till:3097
  bar:1970 from:0 till:1862
  bar:1981 from:0 till:1558
  bar:1991 from:0 till:1543
  bar:2001 from:0 till:1455
  bar:2010 from:0 till:1469

PlotData=
  bar:1900 at: 2208 fontsize:S text:2208 shift:(-10,5)
  bar:1910 at: 2477 fontsize:S text:2477 shift:(-10,5)
  bar:1920 at: 2553 fontsize:S text:2553 shift:(-10,5)
  bar:1930 at: 2459 fontsize:S text:2459 shift:(-10,5)
  bar:1940 at: 3036 fontsize:S text:3036 shift:(-10,5)
  bar:1950 at: 3370 fontsize:S text:3370 shift:(-10,5)
  bar:1960 at: 3097 fontsize:S text:3097 shift:(-10,5)
  bar:1970 at: 1862 fontsize:S text:1862 shift:(-10,5)
  bar:1981 at: 1558 fontsize:S text:1558 shift:(-10,5)
  bar:1991 at: 1543 fontsize:S text:1543 shift:(-10,5)
  bar:2001 at: 1455 fontsize:S text:1455 shift:(-10,5)
  bar:2010 at: 1469 fontsize:S text:1469 shift:(-10,5)


## Ծանոթագրություններ

## Արտաքին հղումներ
*

Կատեգորիա:Էստրեմադուրայի բնակավայրեր
Կատեգորիա:Իսպանիայի բնակավայրեր
Կատեգորիա:Կասերես պրովինցիայի բնակավայրեր
Վելիկա Կլադուշա

մինի|Ամրոց Վելիկա Կլադուշայում
**Վելիկա Կլադուշա** (), քաղաք Բոսնիա և Հերցեգովինայի հյուսիսարևմտյան հատվածում։ Վարչականերոն գտնվում է Բոսնիա և Հերցեգովինայի Դաշնությունում։ Համանուն համայնքի վարչական կենտրոնն է։

## Բնակչություն
### 2013
2013 թվականի մարդահամարի տվյալների համաձայն՝ Վելիկա Կլադուշա համայնքում բնակվել են 40,419 մարդ, որոնցից՝
*32,561 Բոսնիակներ (80.55%)
*146 Սերբեր (0.36%)
*636 Խորվաթներ (1.57%)

## Հայտնի անձինք
* Ֆիկրետ Աբդիչ, քաղաքական գործիչ, քաղաքապետ
* Բաջո Հուշիդիչ, ֆուտբոլիստ
* Հուսեյն Միլկովիչ, զորահրամանատար
* Ադիս Նուրկովիչ, ֆուտբոլիստ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բոսնիա և Հերցեգովինայի բնակավայրեր
Պինոֆրանկեադո

**Պինոֆրանկեադո** (), բնակավայր և համայնք Իսպանիայի արևմուտքում, Էստրեմադուրայի մաս հանդիսացող Կասերես ինքնավար պրովինցիայի Լաս Ուրդես շրջանում (կոմարկայում)։ Զբաղեցնում է 148,9 կմ² տարածք։ Բնակչության թվաքանակը 2010 թվականի տվյալներով եղել է 1.654: Պրովինցիայի վարչական կենտրոնից՝ Կասերես քաղաքից հեռավորությունը 115 կիլոմետր է։
## Պատմություն
Ըստ փաստաթղթային վկայությունների՝ առաջին տներն այս բնակավայրի տարածքում կառուցվել են 1199 թվականին։

Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Գրանադիլյայի դատական տարածաբաժնի կազմում։ 1842 թվականին անցկացված մարդահամարի տվյալներով ունեցել է 160 տուն և 876 բնակիչ։

Խուան Կառլոս I-ն ու Սոֆյա թագուհին 1998 թվականի ապրիլին այցելել են Պինոֆրանկեադո (դա նման բարձրաստիճան առաջին այցն էր Լաս Ուրդես տարածաշրջան 1922 թվականից ի վեր)։ Թագավորն իր ճառում գոհունակություն է հայտնել, որ տարածաշրջանի բնակիչներին հաջողվել է հաղթահարել աղքատությունն ու անցյալի հիվանդությունները։
### Ժողովրդագրություն
1900 թվականից ի վեր՝ Պինոֆրանկեադոյի բնակչության թվաքանակի փոփոխությունները ըստ տասնամյակների եղել են հետևյալը


Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:2500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:white

BarData=
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1981 text:1981
  bar:1991 text:1991
  bar:2001 text:2001
  bar:2010 text:2010

PlotData=
  color:bar width:20 align:left
  bar:1900 from:0 till:1093
  bar:1910 from:0 till:1528
  bar:1920 from:0 till:1552
  bar:1930 from:0 till:1653
  bar:1940 from:0 till:1873
  bar:1950 from:0 till:2023
  bar:1960 from:0 till:2343
  bar:1970 from:0 till:2387
  bar:1981 from:0 till:1889
  bar:1991 from:0 till:1718
  bar:2001 from:0 till:1644
  bar:2010 from:0 till:1654

PlotData=
  bar:1900 at: 1093 fontsize:S text:1093 shift:(-10,5)
  bar:1910 at: 1528 fontsize:S text:1528 shift:(-10,5)
  bar:1920 at: 1552 fontsize:S text:1552 shift:(-10,5)
  bar:1930 at: 1653 fontsize:S text:1653 shift:(-10,5)
  bar:1940 at: 1873 fontsize:S text:1873 shift:(-10,5)
  bar:1950 at: 2023 fontsize:S text:2023 shift:(-10,5)
  bar:1960 at: 2343 fontsize:S text:2343 shift:(-10,5)
  bar:1970 at: 2387 fontsize:S text:2387 shift:(-10,5)
  bar:1981 at: 1889 fontsize:S text:1889 shift:(-10,5)
  bar:1991 at: 1718 fontsize:S text:1718 shift:(-10,5)
  bar:2001 at: 1644 fontsize:S text:1644 shift:(-10,5)
  bar:2010 at: 1654 fontsize:S text:1654 shift:(-10,5)

## Ծանոթագրություններ

## Արտաքին հղումներ
* Официальная страница

Կատեգորիա:Իսպանիայի բնակավայրեր
Կատեգորիա:Էստրեմադուրայի բնակավայրեր
Կատեգորիա:Կասերես պրովինցիայի բնակավայրեր
Ջեյմս Հևն

**Ջեյմս Հևն** Վոիթ (, ), ամերիկացի դերասան և պրոդյուսեր։

Դերասաններ Ջոն Վոիթի և Մարշելինա Բերտրանդի որդին է, Անջելինա Ջոլիի ավագ եղբայրը։

## Մանկություն
Ջեյմս Հևնը ծնվել է Կալիֆոռնիա, Լոս Անջելես քաղաքում, 1973 թվական, նա դերասաններ Ջոն Վոիթ և Մարշելինա Բերտրանդի որդին է։ Նրա փոքր քույրը Անժելինա Ջոլին է, ով նույնպես դերասանուհի է։ Նրա հորեղբայրներն են՝ երգիչ-երգահան Չիպ Թեյլուրն է և երկրաբան, հրաբխագետ Բարրի Վոթեթ։ Հոր կողմից, Հևնը գերմանական և սլովանական ծագում ունի, իսկ մոր կողմից՝ ֆրանսիական, կանադական, հոլանդական, լեհական և գերմանական ծագում։ Ծնողների բաժանումից հետո (1976 թվական) Հևնը և իր քույրը մնացել են մոր մոտ։ Մայրը նրանց հետ տեղափոխվել է Նյու Յորք, թողնելով դերասանի կարիերան։ 10 տարի հետո, 13 տարեկան հասակում ընտանիքը տեղափոխվեց Լոս Անջելես, որտեղ նա ընդունվեց Բևեռլի Հիլզի ավագ դպրոց։ Ավարտելուց հետո ընդունվել է ԱՄՆ-ի կինո-հեռուստատեսության դպրոց։ Մինչ Հարավային Կալիֆոռնիայի համալսարանում էր, նա ստացել է Ջորջ Լուկասի մրցանակը` որտեղ նա նկարահանվել է գլխավոր դերում իր քրոջ հետ։

## Կարիերա
Հևնը սկսեց իր պրոֆեսիոնալ կարիերան 1998 թվականին։ Նա փոքր դերեր ուներ այն կինոներում որտեղ իր քույր ՝  Անջելինա Ջոլին, մասնակցություն ուներ․ «Ջիա» (1998), «Դժոխքի խոհանոց» (1998), «Գայթակղություն» (2001)։ Նա նաև հայտնվեց Monster's Ball-ում (2001), որը նկարահանեց իր քրոջ հետագայում ամուսնու՝ Բիլյե Բոբ Թորնթոնին, կողմից։ Նա հանդես եկավ CSI-ի 2004 թվականի Դրվագում. «Հանցագործության տեսարան» և «Խաղը» 2007 թվականի դրվագը։
2005 թվականին Հևնը վավերագրական Trudell-ի գործադիր պրոդյուսեր էր, որը պատմում է Սանտի Սյուզի երաժիշտ և ակտիվիստ Ջոն Թրուդելի կյանքի և աշխատանքի մասին։ Trudell-ը Սինետնի միջազգային կինոփառատոնում արժանացել է հատուկ ժյուրիի մրցանակին։ 2011 թվականին նա որպես պրոդյուսեր հանդես է եկել «Մեր Մարիամը» կարճ կատակերգական ֆիլմում։
2006 թվականից Հևնը եղել է արվեստի գործադիր տնօրեն, որը Լոս Անջելեսում անցկացվող փառատոնում էր և կարևորում էր մարդու իրավունքների, կենդանիների իրավունքները և միջավայրի խնդիրների մասին ֆիլմերը
։

## Անձնական կյանքի
Ինչպես իր քույրը, Հևնը մի քանի տարի հեռու է եղել իր հորից, որի ընթացքում նա իրավաբանորեն հրաժարվել է Վոիթ ազգանունից։ 2007 թվական հունվարի 27-ին ձվարանի քաղցկեղից մահացած մոր մահվանից հետո, նա հաշտվել է հոր հետ վեց տարի հեռու լինելուց հետո։ Հետագայում Հևնը կրկին դարձավ քրիստոնյա։

## Ֆիլմերը

## Արտաքին հղումներ
* 
* Artivist, կազմակերպություն Հևնի հովանավորմամբ

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Ռիոլոբոս

**Ռիոլոբոս** (), բնակավայր և համայնք Իսպանիայի արևմուտքում, Էստրեմադուրայի մաս հանդիսացող Կասերես ինքնավար պրովինցիայի Վեգաս դել Ալագոն շրջանում (կոմարկայում)։ Զբաղեցնում է 49,49 կմ² տարածք։ Բնակչության թվաքանակը 2010 թվականի տվյալներով եղել է 1.386:

Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Կորիայի դատական տարածաբաժնի կազմում։ 1842 թվականին անցկացված մարդահամարի տվյալներով ունեցել է 200 տուն և 1095 բնակիչ։

### Ժողովրդագրություն
1900 թվականից ի վեր՝ Ռիոլոբոսի բնակչության թվաքանակի փոփոխությունները ըստ տասնամյակների եղել են հետևյալը


Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:200 start:0
ScaleMinor = gridcolor:lightgrey increment:40 start:0
BackgroundColors = canvas:white

BarData=
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1981 text:1981
  bar:1991 text:1991
  bar:2001 text:2001
  bar:2010 text:2010

PlotData=
  color:bar width:20 align:left
  bar:1900 from:0 till:1321
  bar:1910 from:0 till:1287
  bar:1920 from:0 till:1340
  bar:1930 from:0 till:1276
  bar:1940 from:0 till:1646
  bar:1950 from:0 till:1714
  bar:1960 from:0 till:1894
  bar:1970 from:0 till:1996
  bar:1981 from:0 till:1783
  bar:1991 from:0 till:1640
  bar:2001 from:0 till:1490
  bar:2010 from:0 till:1386

PlotData=
  bar:1900 at: 1321 fontsize:S text:1321 shift:(-10,5)
  bar:1910 at: 1287 fontsize:S text:1287 shift:(-10,5)
  bar:1920 at: 1340 fontsize:S text:1340 shift:(-10,5)
  bar:1930 at: 1276 fontsize:S text:1276 shift:(-10,5)
  bar:1940 at: 1646 fontsize:S text:1646 shift:(-10,5)
  bar:1950 at: 1714 fontsize:S text:1714 shift:(-10,5)
  bar:1960 at: 1894 fontsize:S text:1894 shift:(-10,5)
  bar:1970 at: 1996 fontsize:S text:1996 shift:(-10,5)
  bar:1981 at: 1783 fontsize:S text:1783 shift:(-10,5)
  bar:1991 at: 1640 fontsize:S text:1640 shift:(-10,5)
  bar:2001 at: 1490 fontsize:S text:1490 shift:(-10,5)
  bar:2010 at: 1386 fontsize:S text:1386 shift:(-10,5)


## Ծանոթագրություններ

## Արտաքին հղումներ

Կատեգորիա:Էստրեմադուրայի բնակավայրեր
Կատեգորիա:Իսպանիայի բնակավայրեր
Կատեգորիա:Կասերես պրովինցիայի բնակավայրեր
Արտեմ Հովհաննիսյան

**Արտեմ Հովհաննեսի Հովհաննիսյան** (), հայ բժիշկ։ Բժշկական գիտությունների դոկտոր (1857): Կովկասյան բժշկական ընկերության և Թիֆլիսի հայ բժիշկների ընկերության հիմնադիրներից։

## Կենսագրություն
Արտեմ Հովհաննիսյանը ծնվել է 1824 թվականին, Ջուղա քաղաքում։ Ավարտել է Մոսկվայի Լազարյան ճեմարանը և Սանկտ-Պետերբուրգի ռազմաբժշկական ակադեմիան։ Աշխատել է Թիֆլիսի քաղաքային հիվանդանոցում, ապա եղել է Կովկասյան բժշկական ընկերության վարչության կառավարչի օգնական։ Եղել է հայկական սեմինարիայի բժիշկ, այնուհետև՝ տնօրեն, «Առողջապահական թերթ» (1881-1889) ամսագրի մշտական աշխատակից։

Աշխատանքները վերաբերում են էպիլեպսիայի հիմնահարցերին, նորածինների առողջության պահպանմանը, տարբեր հիվանդությունների ախտանշաններին։  Կովկասյան բժշկական ընկերության և Թիֆլիսի հայ բժիշկների ընկերության հիմնադիրներից է։ Մշակել է հիվանդությունների կանխարգելման միջոցառումներ։ Հեղինակ է «Բորժոմի և նրա հանքային աղբյուրների մասին» (ռուսերեն, 1878) մենագրության։

Արտեմ Հովհաննիսյանը մահացել է 1888 թվականին, Թիֆլիսում։

## Երկեր
* Հովհաննիսյան Ա. Հ., Բորժոմի և նրա հանքային աղբյուրների մասին, մենագրություն, 1878:

## Ծանոթագրություններ

Կատեգորիա:Հայ բժիշկներ
Կատեգորիա:Բժշկական գիտությունների դոկտորներ
Գինես գարեջրի թանգարան

**Գինես գարեջրի թանգարան**, (անգլ *Guinness Storehouse*), Իռլանդիայի մայրաքաղաքի ամենակուլտային տեսարժան վայրերից մեկն է։ Երկրի անվճար ատրակցիոններից այն ամենաայցելվողն է եղել 2006 թվականին։  700 000 այցելու տարեկան,  նրանց միայն 5 %-ը` իռլանդացիներ։ Թանգարանը կառուցվել է 1904 թվականին։  «Գարեջրի գործարան Սուրբ Ջեյմսի դարպասի մոտ»` այսպիսին է թանգարանի պաշտոնական անվանումը։ Թանգարանը տեղակայված է յոթհարկանի աղյուսե շենքում, որն ի սկզբանե օգտագործվում էր խմորման համար։ Թանգարանում կան «Գրավիտացիա» բար, հուշանվերների կրպակ, որտեղ կարելի է ձեռք բերել գարեջրի լցոնով քաղցրավենիք։ Ցուցահանդեսային սրահների թեմաների մեջ են ապրանքանիշի պատմությունը, ավանդույթները, գարեջրի պատրաստման եղանակները և նրա տարածման ուղիները։ Կա նաև սրահ, որտեղ ցուցադրվում են ալկոհոլի վնասի մասին նյութեր, գովազդի և գարեջրի տակառների հավաքածու, բաժանմունք՝ այցելուների գրառումների համար։ Շենքի տանիքին կա դիտահրապարակ, որտեղից կարելի է հիանալ Դուբլինի[4] համայնապատկերով, և որտեղ բոլորին առաջարկում են մեկ պինտ անվճար գործարանային գարեջուր։ Կենտրոնը բացվել է 2000 թվականին։ 2003 թվականին անց է կացվել  «Discover the vital world» քարոզարշավ։ Թանգարանի ատրիումը կատարված է մի պինտանոց գարեջրի գավաթի ձևով, որը տեսականորեն կարող է տանել 14,3 մլն. պինտ գարեջուր։

Թանգարանն ունեցել է նախորդ` Guinness Hophouse, որն արդյունքում համարվեց ոչ այնքան ժամանակակից[6]:

«Գինես» գարեջրի թանգարանի շենքը հանդիսանում է Դուբլինի ամենաբարձր կառույցը[4]:
մինի|Դուբլինի պահեստը

## Ծանոթագրություններ

## Արտաքին հղումներ

Կատեգորիա:2000 հիմնադրված թանգարաններ
Կատեգորիա:Guinness
Կատեգորիա:Գարեջրի թանգարաններ
Կատեգորիա:Իռլանդիայի գարեջուր
Կատեգորիա:Իռլանդիայի թանգարաններ
Քնած արքայադուստրը

**«Քնած արքայադուստրը»** (), Վասիլի Ժուկովսկու հեքիաթը՝ գրված 1831 թվականի օգոստոսի 26-ից մինչև սեպտեմբերի 12-ը Ցարսկոյե Սելոյում։ Գեղարվեստական ինքնուրույն հեղինակային ստեղծագործություն է, որ գրվել է «Քնած գեղեցկուհին» () գերմանական ժողովրդական հեքիաթի (գտել է Գրիմ եղբայրների մոտ) և «Անտառում քնած գեղեցկուհին» (, մշակվել է Շառլ Պերոյի կողմից) ֆրանսիական հեքիաթի սյուժեների մոտիվներով։ Հեքիաթն առաջին անգամ տպագրվել է «Европеец» ամսագրի 1832 թվականի № 1-ում (հունվար, էջ 24-37)՝ «Հեքիաթ քնած գեղցկուհու մասին» վերնագրով։

## Ստեղծման պատմություն
1831 թվականի ամառը Ժուկովսկին և Պուշկինն անցկացրել են Ցարսկոյե Սելոյում։ Այնտեղ նրանք մի յուրօրինակ վիճաբանություն են ունեցել. ով ավելի լավ հեքիաթ կգրի, որը նման կլինի ռուսական ժողովրդական ոճին։ Երկու բանաստեղծների կյանքի այդ կողմի մասին Գոգոլը, որը նրանց հետ էր, հիշել է. «Ամբողջ ամռանը ես ապրեցի Պավլովսկում և Ցարսկոյե Սելոյում... Գրեթե ամեն երեկո հավաքվում էինք մենք՝ Ժուկովսկին, Պուշկինը և ես։ Որքա՜ն հրաշալիքներ դուրս եկան այդ մարդկանց գրիչներից։ Պուշկինի... հեքիաթները ռուսական ժողովրդական են... Ժուկովսկին նույնպես ունի ռուսական ժողովրդական հեքիաթներ են... Զարմանահրաշ աշխատանք։ Ժուկովսկունն անճանաչելի է»։

Ժուկովսկին այդ թվականին գրել է «Հեքիաթ Բերենդեի թագավորի մասին» և «Քնած արքայադուստրը» հեքիաթները, իսկ Պուշկինը՝ «Հեքիաթ Սալթան թագավորի մասին» ստեղծագործությունը։

## Սյուժե
Թագավորն ու թագուհին երկար ժամանակ երեխա չէին ունենում, այնուհետև ծնվեց երկար սպասված նրանց աղջիկը։ Փոքրիկ արքայադստեր ծննդյան պատվին մեծ խնջույք է կազմակերպվում, որին հրավիրվում են թագավորությունում ապրող 12 կախարդուհիներից տասնմեկը։ Տասներկուերրորդը, որին չէին հրավիրել, վիրավորվում է։ Երբ կախարդուհիները արքայադստերն ամեն տեսակի բարիքներ էին ցանկանում, հայտնվում է տասներկուերորդն ու կանխագուշակում արքայադստեր մահը 15 տարեկանում իլիկի ծակոցից։ Տասնմեկերորդ կախարդուհին, որը ոչինչ չէր հասցրել ցանկանալ, ասում է, որ դա ոչ թե մահ կլինի, այլ 300 տարի տևող քուն։

Թագավորը, վախենալով, հպատակներին արգելում է ընդհանրապես մանել և հրամայում է թագավորությունում հավաքել այն ամենը, ինչը կապված է մանելու հետ։ Նշանակված տարիքում աղջիկը, այնուամենայնիվ, մատն իլիկով ծակում է և քնում, նրա հետ քնում են նաև թագավորը, թագուհին և բոլոր հպատակները։

300 տարի անց նրան արթնացնում է արքայազնի համբույրը, նրա հետ արթնանում են և յուսները։ Արքայազնն ամուսնանում է արքայադստեր հետ, և նրանք ապրու են երկար ու երջանիկ։

## Տես նաև
* Քնած գեղեցկուհին
* Քնած դշխուհու և յոթ քաջերի հեքիաթը

## Ծանոթագրություններ

## Գրականություն
* Спящая царевна // В. А. Жуковский Собр. соч. в 4-х тт. Т. 3 Примечания
* *Эфендиева Н. Р.* Сказка В. А. Жуковского «Спящая царевна» на страницах журнала «Европеец» // Актуальные проблемы лингвистики и литературоведения. Сборник материалов I (XVI) Международной конференции молодых учёных (9—11 апреля 2015 г.) Выпуск 16

## Արտաքին հղումներ
* «Քնած գեղեցկուհին» հեքիաթի վերլուծություն

Կատեգորիա:1831 հեքիաթներ
Պրոֆեսորն ու խենթը

**«Պրոֆեսորն ու խենթը»** (), ռեժիսոր Ֆարհադ Սաֆինիայի ամերիկա-իռլանդական դրամատիկական ֆիլմը, որ հիմնված է Սայմոն Վինչեսթերի «The Surgeon of Crowthorne» վեպի վրա։ Գլխավոր դերերը կատարել են Մել Գիբսոնը, Նատալի Դորմերը և Շոն Փենը։ ԱՄՆ-ում ֆիլմը թողարկվել է 2019 թվականի մայիսի 10-ին։

## Սյուժե
Ֆիլմը պատմում է պրոֆեսորի մասին, որը 1857 թվականին սկսել է կազմել Օքսֆորդի անգլերեն բառարան և գլխավորել է նրա խմբագրակազմը, ինչպես նաև սպանության համար դատապարտված բժշկի մասին, որը հոգեկան հիվանդ հանցագործների ապաստարանում գտնվելու ընթացքում այդ բառարանի համար կազմել է ավելի քան 10000 բառահոդված։

## Դերերում

## Նկարահանումներ
Ֆիլմի նկարահանումներն սկսվել են 2016 թվականի սեպտեմբերին Դուբլինում։ Ի սկզբանե Մել Գիբսոնը նախատեսում էր, որ ինքը լինի ռեժիսոր, սակայն հետո հրավիրել է Ֆարհադ Սաֆինիային, որը նկարահանել է ֆիլմը Փի Բի Շեմրան կեղծանունով։

## Քննադատությունները Ռուսաստանում
Ֆիլմը հիմնականում դրական գնահատականներ է ստացել ռուս քննադատների կողմից, որոնք ֆիլմն ավելի շուտ են դիտել, քան իրենց արտասահմանյան գործընկերների մեծ մասը։ Ալեքսեյ Լիտովչենկոն գրել է. «Ֆիլմի այն կեսը, որտեղ գործում է Մել Գիբսոնի հերոսը, նկատելիորեն աղոտ է և պակաս արտահայտիչ։ Գիբսոնը հիմնականում արտասանում է երկար պաթետիկ երկխոսություններ և մի քիչ արցունք քամում վերջում։ Սակայն Շոն Փենն իր կեսում ծավալվում է հզոր տաղանդի ամբողջ լայնությամբ՝ խաղալով բարի, բայց փչացած հոգով դժբախտ մարդու դեր»։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆրանսիական ֆիլմեր
Կատեգորիա:Իռլանդական դրամա ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում 1910 թվականին
Կատեգորիա:Ֆիլմեր, որոնց գործողությունները տեղի են ունենում 1872 թվականին
Կատեգորիա:Ֆիլմեր, որոնց գործողությունները տեղի են ունենում 1879 թվականին
Կատեգորիա:Ֆիլմեր, որոնց գործողությունները տեղի են ունենում 1890-ականներին
Կատեգորիա:Ֆիլմեր, որոնց գործողությունները տեղի են ունենում 1870-ականներին
Կատեգորիա:Ֆիլմեր, որոնց գործողությունները տեղի են ունենում 1900-ականներին
Գամպուրյան

**Գամպուրյան**, հայկական ազգանուն։

## Ազգանունը կրողներ
* Անտոն Գամպուրյան (1886-?), բժիշկ։
* Գրիգոր Գամպուրյան (1880-1915), բժիշկ։
* Էլիզ Հ. Գամպուրյան (1882-1930-ական թթ. հետո), գրական-մշակութային գործիչ։
* Հայկ Գամպուրյան (1888-?), դեղագործ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ